EkBass/fiwiki-20250220-pages-articles huggingface dataset:
Fasaanit

Phasianinae on alaheimo aitokanojen heimossa. Alaheimo käsittää 38 lajia 13 suvussa. == Lajit == * Suku Ithaginis ** verifasaani (Ithaginis cruentus) * Suku Pucrasia ** töyhtöfasaani (Pucrasia macrolopha) * Suku Lophura (hopeafasaanit) ** teräsfasaani (Lophura leucomelanos) ** hopeafasaani (Lophura nycthemera) ** annaminfasaani (Lophura edwardsi) ** taiwaninfasaani (Lophura swinhoii) ** sumatranfasaani (Lophura inornata) ** punaperäfasaani (Lophura erythrophthalma) ** kruunufasaani (Lophura ignita) ** savufasaani (Lophura diardi) ** borneonfasaani (Lophura bulweri) * Suku Crossoptilon (korvafasaanit) ** valkokorvafasaani (Crossoptilon crossoptilon) ** ruskokorvafasaani (Crossoptilon mantchuricum) ** sinikorvafasaani (Crossoptilon auritum) ** harmaakorvafasaani (Crossoptilon harmani) * Suku Catreus ** harmaafasaani (Catreus wallichii) * Suku Syrmaticus (pitkäpyrstöfasaanit) ** peruukkifasaani (Syrmaticus ellioti) ** burmanfasaani (Syrmaticus humiae) ** mikadofasaani (Syrmaticus mikado) ** kuparifasaani (Syrmaticus soemmerringii) ** kuningasfasaani (Syrmaticus reevesii) * Suku Phasianus (fasaanit) ** fasaani (Phasianus colchicus) ** viherfasaani (Phasianus versicolor) * Suku Chrysolophus (kultafasaanit) ** kultafasaani (Chrysolophus pictus) ** platinafasaani (Chrysolophus amherstiae) * Suku Polyplectron (täpläfasaanit) ** sumatrantäpläfasaani (Polyplectron chalcurum) ** vuoritäpläfasaani (Polyplectron inopinatum) ** vietnamintäpläfasaani (Polyplectron germaini) ** harmaatäpläfasaani (Polyplectron bicalcaratum) ** malesiatäpläfasaani (Polyplectron malacense) ** borneontäpläfasaani (Polyplectron schleiermacheri) ** palawanintäpläfasaani (Polyplectron napoleonis) ** hainanintäpläfasaani (Polyplectron katsumatae) * Suku Rheinardia ** harja-argusfasaani (Rheinardia ocellata) * Suku Argusianus ** argusfasaani (Argusianus argus) * Suku Pavo ** riikinkukko (Pavo cristatus) ** viherriikinkukko (Pavo muticus) * Suku Afropavo ** kongonriikinkukko (Afropavo congensis) == Lähteet == * *ITIS: Phasianinae *
Matti Karjalainen (professori)

Matti Antero Karjalainen (2. huhtikuuta 1946 Halttula, Hankasalmi – 30. toukokuuta 2010 Espoo) oli Teknillisen korkeakoulun professori. Karjalainen johti TKK:n Akustiikan ja äänenkäsittelytekniikan laboratoriota vuoteen 2006. Häntä pidetään puhesynteesin, puheanalyysin, puheteknologian, äänenkäsittelyn ja psykoakustiikan uranuurtajana Suomessa, ja hän käynnisti useita ääniteknologian tutkimuslinjoja. Akustiikan apulaisprofessoriksi hänet nimitettiin 1980, professoriksi 1986. Hän ohjasi yli 20 väitöskirjaa ja noin sata diplomityötä. Hän julkaisi yli 350 tieteellistä kirjoitusta akustiikasta. == Palkintoja ja tunnustuksia == * Audio Engineering Society fellow (1999) * Akustisen seuran kunniajäsen (2003) * Heurekan kunniajäsen (2003) * Audio Engineering Society hopeamitali (2006) * IEEE fellow (2009) == Julkaisuja == * * * * * * * * Synte 2 for speech impaired people (1979).jpg|Puhevammaisten Synte 2 -puhesyntetisaattori (1979). Synte 2 on the table (1979).jpg|Pöytämallinen Synte 2 -puhe­syntetisaattori (1979). Synte 2 and symbol table (1979).jpg|thumb|Synte 2 -puhe­syntetisaattori yhdistettynä symboli­tauluun (1979). Speech Processing System SPS-01 (1979).jpg|Speech Processing System SPS-01 -puheanalysaattori (1979). Auditory spectral series from the Finnish word ui produced in 1983 at the Helsinki University of Technology with a 48-channel Bark scale filter bank.jpg|Auditorinen spektrisarja sanasta ”ui” Teknillisen korkeakoulun Akustiikan laboratorion 48-kanavaisella Bark- asteikkoisella kuulon mallin mukaisella suodinpankilla (1983). Synte 2 microprocessor cards (1979).jpg|Synte 2 -puhe­syntetisaattorin neljä korttia (1979). == Lähteet == Luokka:Suomalaiset keksijät Luokka:Suomalaiset professorit Luokka:Teknillisen korkeakoulun professorit Luokka:IEEE:n ansioituneet jäsenet Luokka:Vuonna 1946 syntyneet Luokka:Vuonna 2010 kuolleet
Creepshow 3

Creepshow 3 on vuonna 2006 tehty jatko-osa vuonna 1982 tehdylle kauhukomediaelokuvalle Creepshow. Stephen King ja George A. Romero eivät olleet mukana Creepshow III:n tuotannossa, vaikka olivatkin alkuperäisen Creepshow'n tuotannossa mukana. Luokka:Vuoden 2006 yhdysvaltalaiset elokuvat Luokka:Yhdysvaltalaiset kauhuelokuvat Luokka:Suoraan videolle julkaistut elokuvat Luokka:Episodielokuvat
Nappikarve

Nappikarve (Parmelina pastillifera) on riuttakarpeiden sukuun kuuluva jäkälälaji. Sen halkaisija on 5–10 senttimetriä. Yläpinta on vaalean. tai hopeanharmaa, alapinnalta musta. Liuskat ovat 2–6 millimetriä leveitä. Tavattu Suomessa vain Turun saaristossa kallioluodoilla. Nappikarveen jäkäläaineena eli sekundaarisena aineenvaihduntatuotteena esiintyy atranoriinia (C19H18O8) ja lekanorahappoa (C16H14O7). Nappikarve on määritelty luonnonsuojeluasetuksessa erityisesti suojeltavaksi lajiksi. == Lähteet == == Aiheesta muualla == * Laji.fi: Nappikarve (Parmelina pastillifera) * Encyclopedia of Life: Parmelina pastillifera * UniProt: Taxonomy - Parmelina pastillifera * Global Biodiversity Information Facility (GBIF): Parmelina pastillifera * Fungi of Great Britain and Ireland: Parmelina pastillifera * Irish lichens: Parmelina pastillifera * Italic 7.0, The Information System on Italian Lichens: Parmelina pastillifera Luokka:Karpeet
Michio Hazama

Michio Hazama (, s. 7. lokakuuta 1933) on japanilainen seiyū eli ääninäyttelijä. == Lähteet == Luokka:Japanilaiset ääninäyttelijät Luokka:Vuonna 1933 syntyneet Luokka:Elävät henkilöt
Yhdyssanamuoto

Yhdyssanamuoto eli kompositiivi on suomen kielen sananmuoto, jota käytetään yhdyssanan alku- eli määriteosana mutta ei koskaan itsenäisenä sanana. Kaikilla -nen-loppuisilla sanoilla paitsi lukusanalla kymmenen on s-loppuinen yhdyssanamuoto, esimerkiksi Kauppis-Heikki, leivosparvi. Myös eräillä muilla sanoilla on s-loppuinen yhdyssanamuoto, esimerkiksi herraskartano, rouvasväki, saarnastuoli. Viimeksi mainitussa sanassa s on kuitenkin peräisin tuoli-sanan vanhasta muodosta stuoli. Tuoli on germaanilaina, esimerkiksi ruotsin stol (äännetään [stu:l]) ja saksan Stuhl. Sanan alussa oli s aluksi myös suomen kielessä, mutta se putosi pois, koska suomessa ei normaalisti ole sanan alussa useita konsonantteja. Erityistä yhdyssana­muotoa käytetään myös muutamista luku­sanoista, kuten kolme > kolmi-, neljä > neli-, seitsemän > seitsen- ja kymmenen > kymmen-. Näiden ohella käytetään myös yhdys­sanojen alkuosina luku­sanojen perus­muotoa. Myös joillakin a:han ja ä:hän päättyvillä substantiiveilla on eri vokaaliin päättyvä yhdys­sana­muoto, mutta niiden käyttö rajoittuu muutamiin hyvin vakiintuneisiin yhdys­sanoihin, esimerkiksi sika > sikolätti ja sikotauti, jalka > jalkopää, lehmä > lehmikarja ja ikä > iki­vanha. ==Lähteet== * Ikola, Osmo: Kielen elämää ja käyttöä. (Artikkeli Rouvasväki ja saarnastuoli.) WSOY, Helsinki 1990. ISBN 951-0-16378-3 * Luokka:Suomen kieli
.vi

.vi on Yhdysvaltain Neitsytsaarten Internet-maatunnus, jota ylläpitää Virgin Islands Public Telecommunication System. Toisen tason rekisteröinti edellyttää läsnäoloa. Lisäksi niissä on oltava vähintään kaksi merkkiä. Kolmannen tason rekisteröinnit ovat löyhemmin rajoitettuja. Tunnus otettiin käyttöön 1995. == Aiheesta muualla == * IANA .vi whois vi vi vi sv:Toppdomän#V
Eunukoidi

Eunukoidi on kuohimaton mieshenkilö, jonka ruumis muistuttaa eunukkia. Hänen kiveksensä eivät toimi normaalisti. Eunukoidin muutkin sukupuolielimet ovat kehittymättömät. Parrankasvu on heikko, ja lantio, maitorauhaset ja ääni ovat naismaiset. Eunukoidin lantioon on voinut kertyä rasvaa naisellisesti. Pituuskasvu ei välttämättä ole normaali. Luokka:Andrologia Luokka:Umpierityssairaudet
Sinitanssija

Sinitanssija (Chiroxiphia caudata) on Etelä-Amerikassa tavattava tanssijoihin kuuluva varpuslintu. == Koko ja ulkonäkö == Kooltaan sinitanssija on noin 15 cm ja naaras on hieman koirasta pienikokoisempi. Koiraan päälaki on väritykseltään kirkkaan punainen. Pää, kurkku, siivet ja pyrstö ovat väritykseltään mustat. Pyrstön keskimmäiset sulat ovat pidentyneet. Muuten sinitanssijakoiras on väritykseltään kirkkaan vaaleansininen. Naarassinitanssija on väritykseltään kauttaaltaan vihreä. Joillakin naarailla on päälaella oransseja höyheniä. Naarassinitanssijan voi sekoittaa sammaltanssijaan (Schiffornis virescens), joka on kuitenkin kookkaampi. == Levinneisyys, elinympäristö ja elintavat == Sinitanssijaa tavataan Brasilian kaakkoisosista, Paraguaysta ja Argentiinasta. Linnun elinympäristöä ovat kosteat metsät vuorten rinteillä ja metsien reunamaat. Koiraat kokoontuvat kolmen yksilön ryhmiin esittämään ”tanssinsa” naaraille ja siten houkuttelemaan niitä pariutumaan kanssaan. Koiraat saattavat avustaa itseään taitavampien koiraiden esityksiä ja saavat vastineeksi paremman esiintymispaikan. == Lähteet == Luokka:Tanssijat (linnut)
Arkadi Perventsev

Arkadi Aleksejevitš Perventsev (; 26. tammikuuta (J: 13. tammikuuta) 1905 Stavropolin läänin Nagutin kylä, nykyinen Mineralnyje Vodyn piirin Nagutskoje – 2. marraskuuta 1981 Moskova) oli venäläinen neuvostokirjailija. Arkadi Perventsev syntyi opettajan perheeseen ja opiskeli Baumanille nimetyssä Moskovan teknillisessä korkeakoulussa. Hänen ensimmäiset kertomuksensa sekä Venäjän kansalaissodasta kertova romaani Kotšubei ilmestyivät vuonna 1937. Toisen maailmansodan aikana Perventsev työskenteli Izvestijan sotakirjeenvaihtajana. Vuonna 1950 hän liittyi NKP:hen. Vuodesta 1958 lähtien hän toimi Venäjän SFNT:n ja vuodesta 1971 Neuvostoliiton kirjailijaliiton hallituksien jäsenenä. Perventsevin toisesta maailmansodasta kertova romaani ”Varjele kunniaa nuoresta pitäen” (Tšest s molodu, 1948) sai Stalin-palkinnon vuonna 1949. Samana vuonna hänet palkittiin Igor Savtšenkon ohjaaman elokuvan ”Kolmas isku” (Treti udar, 1948) käsikirjoituksesta. Kirjailija on saanut myös Leninin kunniamerkin. Hänen avoimen propagandististen teoksiensa taiteellinen arvo on vähäinen. ==Suomennettuja teoksia== * Koetus: romaani. Suom. Mirja Mäkelin. Petroskoi: Karjalais-suomalaisen SNT:n valtion kustannusliike, 1947. * Varjele kunniaa nuoresta pitäen. Suom. Eira Haahti. Petroskoi: Karjalais- suomalaisen SNT:n valtion kustannusliike, 1951. (Toinen painos 1953.) ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1905 syntyneet Luokka:Vuonna 1981 kuolleet
.vn

.vn on Vietnamin Internet-maatunnus, jota ylläpitää VNNIC. Vuonna 2003 DotVN Inc. -yritys solmi VNNIC:in kanssa sopimuksen tunnuksen myyntiin ulkomaille. Rekisteröinnit tehdään toiselle tai kolmannelle tasolle. Tunnus otettiin käyttöön 1994. == Aiheesta muualla == * IANA .vn whois vn vn sv:Toppdomän#V
Stepan Balmašov

Stepan Valerianovitš Balmašov (, 15. huhtikuuta (J: 3. huhtikuuta) 1881 Arkangelin läänin Pinega – 16. toukokuuta (J: 3. toukokuuta) 1902 Pähkinälinna) oli venäläinen sosialistivallankumouksellinen. Balmašov opiskeli Kazanin ja Kiovan yliopistoissa. Tammikuussa 1901 hänet pidätettiin opiskelijalevottomuuksiin osallistumisen takia ja määrättiin sotapalvelukseen. Syksyllä hän palasi yliopistoon, tutustui sosialistivallankumouksellisiin ja liittyi näiden taistelujärjestöön. Balmašov tuli adjutantin asuun pukeutuneena 15. huhtikuuta 1902 Pietarin Marian palatsiin ja ampui Venäjän sisäministerin Dmitri Sipjaginin tämän virkahuoneessa. Hän kieltäytyi anomasta armoa keisarilta, ja hänet hirtettiin Pähkinälinnan vankilan pihalla. Sipjaginin murha oli alkuna sosialistivallankumouksellisten terrorikampanjalle.Balmašev, Stepan, Tietosanakirja osa 1, palsta 833, Tietosanakirja Osakeyhtiö 1909 ==Lähteet== Luokka:Venäläiset terroristit Luokka:Venäläiset vallankumoukselliset Luokka:Venäläiset teloitetut Luokka:Vuonna 1881 syntyneet Luokka:Vuonna 1902 kuolleet
7968 Elst–Pizarro

7968 Elst-Pizarro tai 133P/Elst-Pizarro on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetaksi ja komeetaksi luokiteltu aurinkokunnan pienkappale eli päävyöhykkeen komeetta. Elst-Pizarron löysivät E. W. Elst ja G. Pizarro vuonna 1996. Nimensä tämä asteroidi sai löytäjiensä mukaan komeettamaisuutensa vuoksi. Ennen nimeämistään kohde tunnettiin tunnuksella 1996 N2. Elst-Pizarro oli havaittu myös vuonna 1979 tavallisena asteroidina, ja sille oli annettu tunnus 1979 OW7. Kappale ei ollut kuitenkaan herättänyt suurempaa kiinnostusta ennen kuin Elst ja Pizarro löysivät sen uudestaan aktiivisena komeettana.http://ssd.jpl.nasa.gov/sbdb.cgi?sstr=7968http://www.ifa.hawaii.edu/~hsieh/elstpiz.shtmlhttp://www.spacedaily.com/reports/Main_Belt_Comets_May_Have_Been_Source_Of_Earths_Water.htmlhttp://scully.cfa.harvard.edu/~cgi/ShowCitation.COM?num=007968http://www.cfa.harvard.edu/iauc/06400/06457.html == Rata == Elst-Pizarro kiertää Aurinkoa asteroidivyöhykkeellä pyöreähköllä radalla, jonka kaltevuus eli inklinaatio on pieni. Tällaiset radat ovat tyypillisiä päävyöhykkeen asteroideille, mutta komeettojen keskuudessa ne eivät ole yleisiä. Elst-Pizarro ei ole ainoa tällaisella radalla kiertävä kappale, sillä myös 118401 LINEAR (176P/LINEAR) kiertää vastaavanlaisella radalla. Elst-Pizarron ja muiden päävyöhykkeen komeettojen uskotaan olevan jäisiä asteroideja, jotka ovat syntyneet asteroidivyöhykkeellä eivätkä ole päätyneet radoillensa Aurinkokunnan ulko-osista. Elst-Pizarro kuuluu Themis- ryhmään. == Ominaisuudet == Elst-Pizarro on jäätä sisältävä pieni asteroidi, jonka on havaittu osoittavan komeettamaista aktiivisuutta. Pizarro ja Elst havaitsivat kappaleesta lähtevän pölysuihkun vuonna 1996. Vuonna 2002 David Jewitt ja Henry Hsieh havaitsivat pölysuihkun uudestaan. Tämä varmisti kohteen olevan tosiaankin aktiivinen komeetta, sillä aktiivisuus toistui eikä voinut johtua vain satunnaisesta asteroidiin osuneen kappaleen törmäyksestä. Elst- Pizarro on todennäköisesti asteroidi, joka on säilyttänyt jäätä suojassa pintansa alla, mutta törmäys toisen kappaleen kanssa on paljastanut osan jäästä ja pikkuplaneetta on tullut aktiiviseksi. Elst-Pizarron lisäksi myös Themis-ryhmän nimikkopikkuplaneetan, Themiksen, pinnalta on löydetty jäätä.http://www.sciencenews.org/view/generic/id/48174/title/Ice_confirmed_on_an_asteroid Koska Elst-Pizarron absoluuttinen magnitudi (H) on 15,6, sen läpimitta on todennäköisesti kahden ja viiden kilometrin välillä.http://neo.jpl.nasa.gov/glossary/h.html == Lähteet == *JPL Small-Body Database Browser: 7968 Elst-Pizarro (1996 N2) *Citation for (7968) *IAUC 6457: P/1996 N2; BL Lac *133P/Elst-Pizarro *Main-Belt Comets May Have Been Source Of Earths Water *Main-Belt Comets *IAU Minor Planet Center: Dual-Status Objects *http://star.pst.qub.ac.uk/~hhh/mbplot_ae.gif *Discovery Circumstances: Numbered Minor Planets (5001)-(10000) *Ice confirmed on an asteroid *ABSOLUTE MAGNITUDE (H) *Numbered minor planets *IAU Minor Planet Center: Periodic Comet Numbers === Viitteet === Luokka:Päävyöhykkeen asteroidit Luokka:Komeetat
Kukko (olut)

Kukko on suomalainen Laitilan Wirvoitusjuomatehdas Oy:n olutmerkki, jota on valmistettu vuodesta 2001. Kukko-oluita myydään sekä hanaoluena että pulloissa ja tölkeissä. Kaikki Kukko-oluet valmistetaan tuulivoimalla.http://www.laitilan.com/ Lähes kaikki Kukko-oluet ovat myös gluteenittomia, ja siksi ne sopivat myös keliaakikoille.https://gluteenittomatreseptit.fi/kaikki-kotimaiset- gluteenittomat-oluet-yhdella-listalla/ Kukko-oluen logossa oleva kukon siluetti on lainattu Laitilan vaakunasta. Kukko Pilsin valmistus alkoi 2001 Laitilassa ja ensimmäistä kertaa myyntiin se tuli vuoden 2001 loppupuolella ravintolapuolelle. Koska Laitilan panimon tuotantokapasiteetti oli erittäin vaatimaton joutui yhtiö vuokraamaan Kukko-olutta varten ruotsalaisen Munkbo Ångbryggerin panimon tölkkioluen valmistukseen ensimmäisiksi kuukausiksi, kunnes panimolle saatiin riittävän suuri laitteisto. Pils voitti Tampereella parhaan kotimaisen oluen palkinnon sekä parhaan pohjahiivaoluen palkinnon vuonna 2003. Kukko nousi vuonna 2015 Suomen kolmanneksi arvostetuimmaksi olutbrändiksi Markkinointi & Mainonta -lehden ja Taloustutkimuksen vuosittaisessa Brändien arvostus -kyselyssä. Sen edellä olivat Olvin Sandels ja Olvi, ja neljänneksi tuli Sinebrychoffin Karhu. == Tuotteet == * Kukko Pils (4,5 %, pilsner) * Kukko Vahva Pils (5,5 %, pilsner) * Kukko Lager (4,7 %, lager) * Kukko Tumma (4,5 %, tumma lager) * Kukko Tuima (8,5 %, vahva lager) * Kukko Red Ale (5,0 %, ale) * Kukko Schwarz (4,5 %, schwarzbier) * Kukko Bitter (4,2 %, bitter-olut) * Kukko IPA (5,5%, IPA) * Kukko Helles (5,0 %, lager) * Kukko Vehnä (5,5%, vehnäolut) *Kukko Portteri (6,5 %, portteri) === Markkinoilta poistuneet tuotteet === * Kukko Ale (5,0 %, ale) * Kukko Suodattamaton Vahva Pils (5,5 % pilsner) * Kukko Höyryolutta * Kukko Ale (4,3 %, ale) * Kukko IPA (4,7 %, IPA) * Kukko Helles (4,7 %, lager) * Kukko Vehnä (4,7, vehnäolut) == Lähteet == Luokka:Suomalaiset olutmerkit
Jegor Sozonov

Jegor Sergejevitš Sozonov (, 26. toukokuuta 1879 Vjatkan läänin Uržumin kihlakunnan Petrovskojen kylä – 27. marraskuuta 1910 nykyisen Taka-Baikalian aluepiirin Nertšinski Zavodin piirin Gornyi Zerentui) oli venäläinen sosialistivallankumouksellinen. Jegor Sozonov syntyi vanhauskoisen talonpojan ja metsäyrittäjän perheeseen. Hän opiskeli Moskovan yliopistossa, josta hänet erotettiin huhtikuussa 1901 opiskelijalevottomuuksiin osallistumisen takia. Sozonov karkotettiin Ufaan, jossa hän liittyi sosiaalidemokraattien ja sosialistivallankumouksellisten paikallisjärjestöön. Maaliskuussa 1902 hänet pidätettiin ja karkotettiin Itä-Siperiaan. Matkalla karkotuspaikkaan hän pakeni ulkomaille. Heinäkuussa 1904 Sozonov murhasi sosialistivallankumouksellisten taistelujärjestön määräyksestä Venäjän sisäministerin Vjatšeslav von Plehwen. Haavoittuneena hänet pidätettiin ja tuomittiin elinkautiseen rangaistusvankeuteen. Kesäkuussa 1906 Sozonov saapui Nertšinskin pakkotyövankilan Akatuin vankilaan, josta hänet maaliskuussa 1907 siirrettiin Algatšiin. Siellä hän osallistui poliittisten vankien mielenilmauksiin ja yritti paeta. Syyskuussa 1907 Sozonov siirrettiin Zerentuin vankilaan, jossa hän myrkytti itsensä protestina poliittisten vankien ruumiinrangaistuksia vastaan. ==Lähteet== == Aiheesta muualla == Luokka:Venäläiset terroristit Luokka:Venäläiset vallankumoukselliset Luokka:Vuonna 1879 syntyneet Luokka:Vuonna 1910 kuolleet Luokka:Itsemurhan tehneet
Cheung Po Tsai

Cheung Po Tsai () oli 1800-luvun alussa Qing-dynastian aikana toiminut kiinalainen merirosvo. Cheung Chaun saarella Kiinassa sijaitsee "Cheung Po Tsain luola", johon kerrotaan Cheung Po Tsain piilottaneen aarteensa. == Merirosvoura == Cheung Po Tsai eli yksinkertaista elämää Xinhuin kylässä kalastajan poikana. Cheng Yat-niminen merirosvo kidnappasi hänet ja hänestä tuli kaappaajansa suosikki. Cheng Yatin kuoltua onnettomuudessa myrskyssä hänen vaimonsa Ching Shih siirtyi hänen laivansa johtoon. Cheung Po Tsaista tuli Ching Shihin "oikea käsi". He rakastuivat ja menivät naimisiin. Myöhemmin Cheung Po Tsai kaappasi vallan vaimoltaan. == Populaarikulttuuri == * Cheung Po Tsai oli hongkongilaisen 1973 tehdyn Da hai dao (suomeksi merirosvo) -elokuvan päähenkilö. == Lähteet == Luokka:Kiinalaiset merirosvot Luokka:Syntymävuosi puuttuu Luokka:Kuolinvuosi puuttuu
Pjotr Ugrjumov

Pjotr Sergejevitš Ugrjumov (, s. 1. tammikuuta 1961 Riika) on entinen latvialainen maantiepyöräilijä, joka kilpaili ammattilaisena vuosina 1989–1999. Ugrjumov sijoittui Italian ympäriajossa 1993 toiseksi 58 sekuntia Miguel Indurainille hävinneenä. Lisäksi hän voitti Scannoon päättyneen kolmannen etapin. Seuraavan vuoden Ranskan ympäriajossa Ugrjumov voitti kaksi etappia ja sijoittui kokonaiskilpailussa jälleen Indurainin jälkeen toiseksi. Italian ympäriajossa 1995 hän sijoittui Tony Romingerin ja Jevgeni Berzinin jälkeen kolmanneksi. == Saavutuksia == Lähde: Cycling Archives ;1984 :Baby Giro, kokonaiskilpailun voitto :Rauhanajo, prologin voitto :Tour de l'Avenir, prologin voitto ;1986 :Neuvostoliiton amatöörimestaruus :Troféu Joaquim Agostinho, kokonaiskilpailun voitto ;1987 :Circuit Cycliste de la Sarthe, kokonaiskilpailun ja etapin 3 voitto ;1989 :Italian ympäriajo, nuorten kilpailussa toinen :Memorial Nencini, voitto ;1990 :Italian ympäriajo, kokonaiskilpailussa kahdeksas, pistekilpailussa toinen, etapilla 7 toinen, etapilla 15 kolmas :Giro del Trentino, kokonaiskilpailussa toinen :Trofeo dello Scalatore 3, voitto ;1991 :Vuelta Asturias, kokonaiskilpailun voitto :Euskal Bizikleta, kokonaiskilpailussa toinen :Baskimaan ympäriajo, kokonaiskilpailussa kolmas :Espanjan ympäriajo, kokonaiskilpailussa kahdeksas, etapilla 16 toinen ;1992 :Euskal Bizikleta, kokonaiskilpailussa toinen ;1993 :Italian ympäriajo, kokonaiskilpailussa toinen, etapin 3 voitto, etapilla 19 (aika-ajo) toinen :Euskal Bizikleta, kokonaiskilpailun voitto :Giro del Friuli, voitto :Coppa Placci, kolmas ;1994 :Ranskan ympäriajo, kokonaiskilpailussa toinen, mäkikirikilpailussa kolmas, etappien 18 ja 19 (aika-ajo) voitto, etapilla 17 toinen ;1995 :Italian ympäriajo, kokonaiskilpailussa kolmas, etapeilla 10 (aika-ajo), 17 (aika-ajo) ja 20 kolmas :Tour de Romandie, kokonaiskilpailussa kolmas ;1996 :Italian ympäriajo, kokonaiskilpailussa neljäs, etapilla 13 toinen, etapilla 21 kolmas :Ranskan ympäriajo, kokonaiskilpailussa seitsemäs ;1998 :Luk-Cup, voitto == Lähteet == Luokka:Latvialaiset maantiepyöräilijät Luokka:Neuvostoliittolaiset maantiepyöräilijät Luokka:Vuonna 1961 syntyneet Luokka:Elävät henkilöt
Chargoggagoggmanchauggagoggchaubunagungamaugg

Chargoggagoggmanchauggagoggchaubunagungamaugg (äännetään [tʃəˈɡɑːɡəɡɑːɡ ˌmænˈtʃɑːɡəɡɑːɡ tʃəˌbʌnəˈɡʌŋɡəmɑːɡ], josta käytetään myös nimeä Chaubunagungamaug ([tʃəˌbʌnəˈɡʌŋɡəmɑːɡ]), ja jonka englanninkielinen nimi on Webster Lake, on Yhdysvalloissa Massachusettsin osavaltiossa sijaitseva järvi. Sen pinta-ala on noin 5,8 neliökilometriä. == Nimi == Järven nimen pisimmässä versiossa on 45 kirjainta. Tämän takia se on Yhdysvaltain pisin paikannimi. Nimi on Nipmuk-intiaanien kieltä ja merkitsee suomeksi ”Kalastuspaikka rajalla”. == Lähteet == Luokka:Yhdysvaltain järvet Luokka:Massachusettsin maantiede
The Sun Comes Out World Tour

The Sun Comes Out World Tour oli Shakiran viides kiertue. Shakira lähti kiertueelle syyskuussa 2010.http://www.pollstar.com/resultsArtist.aspx?ID=15652&SortBy;=Date Kiertueelle suunniteltiin alun perin nimeä Tour of Eartly Delights. ==Konsertit== Päivä Kaupunki Maa Areena Pohjois-Amerikka Pohjois-Amerikka Pohjois-Amerikka Pohjois-Amerikka 17\. syyskuuta 2010 Uncasville Yhdysvallat Mohegan Sun Arena 18\. syyskuuta 2010 Atlantic City Mark G. Etess Arena 21\. syyskuuta 2010 New York Madison Square Garden 25\. syyskuuta 2010 Sunrise BankAtlantic Center 27\. syyskuuta 2010 Miami American Airlines Arena 28\. syyskuuta 2010 Orlando Amway Arena 1\. lokakuuta 2010 Dallas American Airlines Center 2\. lokakuuta 2010 San Antonio AT&T; Center 5\. lokakuuta 2010 Corpus Christi American Bank Center 6\. lokakuuta 2010 Laredo Laredo Energy Arena 8\. lokakuuta 2010 Houston Toyota Center 9\. lokakuuta 2010 Hidalgo State Farm Arena 13\. lokakuuta 2010 El Paso Don Haskins Center 15\. lokakuuta 2010 San Diego San Diego Sports Arena 16\. lokakuuta 2010 Las Vegas Mandalay Bay Events Center 19\. lokakuuta 2010 Sacramento ARCO Arena 22\. lokakuuta 2010 Oakland Oracle Arena 23\. lokakuuta 2010 Los Angeles Staples Center 25\. lokakuuta 2010 Anaheim Honda Center 29\. lokakuuta 2010 Rosemont Allstate Arena Eurooppa Eurooppa Eurooppa Eurooppa 16\. marraskuuta 2010 Lyon Ranska Halle Tony Garnier 17\. marraskuuta 2010 Zürich Sveitsi Hallenstadion 19\. marraskuuta 2010 Madrid Espanja Palacio de Deportes 21\. marraskuuta 2010 Lissabon Portugali Pavilhão Atlântico 23\. marraskuuta 2010 Bilbao Espanja Bilbao Exhibition Centre 24\. marraskuuta 2010 Barcelona Palau Sant Jordi 26\. marraskuuta 2010 Montpellier Ranska Arena Montpellier 17\. marraskuuta 2010 Torino Italia PalaOlimpico 19\. marraskuuta 2010 Geneve Sveitsi Arena Geneva 1\. joulukuuta 2010 Rotterdam Alankomaat The Ahoy 3\. joulukuuta 2010 München Saksa Olympiahalle 6\. joulukuuta 2010 Pariisi Ranska Palais Omnisports de Paris-Bercy 8\. joulukuuta 2010 Frankfurt Saksa Festhalle 9\. joulukuuta 2010 Berliini O2 World 11\. joulukuuta 2010 Köln Lanxess Arena 12\. joulukuuta 2010 Antwerpen Belgia Sportpaleis 14\. joulukuuta 2010 Manchester Iso-Britannia MEN Arena 16\. joulukuuta 2010 Dublin Irlanti The O2 (Dublin) 17\. joulukuuta 2010 Belfast Odyssey Arena 19\. joulukuuta 2010 Glasgow Iso-Britannia Scottish Exhibition and Conference Centre 20\. joulukuuta 2010 Lontoo The O2 Arena ==Lähteet== == Aiheesta muualla == Luokka:Shakira Luokka:Vuoden 2010 konserttikiertueet Luokka:Vuoden 2011 konserttikiertueet
Kollektiiviasuminen

Kollektiiviasuminen, arkikielessä kimppakämppä, on asumismuoto, jossa samassa asunnossa asuu vähintään neljä henkilöä ilman että he ovat perhe- tai sukulaisuussuhteessa toisiinsa. Kimppakämppä muistuttaa soluasuntoa lukuun ottamatta sitä, että asunnossa asuvista päättävät virallisen tahon sijaan asunnossa jo asuvat tai sinne muuttavat henkilöt.http://www.opiskelupaikka.fi/fin/Opiskelu/Opiskelija- asunnot/Erilaiset-asumismuodot Erilaiset asumismuodot. Opiskelupaikka.fi. 2008. Vaihtoehtoisesti kimppakämpän voi perustaa myös ystävien kanssa. Kimppakämpässä yleensä jokaisella henkilöllä on oma makuuhuone mutta yleiset tilat, kuten olohuone, keittiö ja pesutilat ovat yhteiskäytössä. Kimppakämppä on yleensä vuokrattu vapailta markkinoilta. Toisaalta kollektiiviasuntoa voi myös hakea opiskelija-asuntosäätiöltä ystävän kanssa yhteen muuttaessa. Kollektiiviasuminen on suosiossa varsinkin opiskelijoidenhttp://www.talouselama.fi/uutiset/article315129.ece?s=r&wtm;=talouselama/-08082009 Kimppa­kämpässä on taas kivaa. Talouselämä. Elokuu 2009. ja nuorten aikuistenhttp://www.mtv3.fi/uutiset/arkisto.shtml/arkistot/kotimaa/2006/10/474858 Kimppa-asuminen kiinnostaa nuoria aikuisia. MTV3 Uutiset. Lokakuu 2006. keskuudessa alhaisten kustannustensa vuoksihttp://www.taloussanomat.fi/asuminen/2009/02/24/voittaako-kimppakamppa- kohta-kalliin-yksion/20095065/139 Voittaako kimppakämppä kohta kalliin yksiön? Taloussanomat. Helmikuu 2009. ja pienten vuokra-asuntojen pulan takiahttp://www.tamperelainen.fi/Uutiset/Arkisto/2009/07/26/Opiskelija- asunnot-ovat-kiven-alla Opiskelija-asunnot ovat kiven alla. Tamperelainen. Heinäkuu 2009. http://yle.fi/alueet/tampere/2009/06/pienista_vuokra- asunnoista_pulaa_tampereella_834711.html Pienistä vuokra-asunnoista pulaa Tampereella. Yle. Kesäkuu 2006. http://web.archive.org/web/20090710002312/http://www.tekniikkatalous.fi/tyo/article305207.ece Opiskelijoilla edessään poikkeuksellisen vaikea asuntotilanne. Tekniikka & Talous. Heinäkuu 2009. http://www.kotitieto.fi/index.php?32&cmsshow;=669;news&Opiskelija- asuntomarkkinat;+murroksen+alla Opiskelija-asuntomarkkinat murroksen alla. Kotitieto.fi. Heinäkuu 2009.. Suomessa kimppakämpät eivät ole yhtä yleisiä kuin Keski- Euroopassahttp://www.taloussanomat.fi/uutinen/2010/05/24/200-neliota-oma-piha- ja-sauna-mahdollista-opiskelijallekin/20107127/243 200 neliötä, oma piha ja sauna? Mahdollista opiskelijallekin. Taloussanomat. Toukokuu 2010.. ==Katso myös== * Kommuuni * Yhteisöasuminen == Lähteet== ==Aiheesta muualla== *Erilaiset asumismuodot Opiskelijoiden asumismuodot selitettynä. *Kimppakämppä.fi Kimppa-asumiseen erikoistunut internet-sivusto. Luokka:Asuminen
Hiilen kiertokulku luonnossa (kappale)

Hiilen kiertokulku luonnossa – Kolets kretslopp i naturen on M. A. Nummisen levyttämä singlejulkaisu vuodelta 2010. Vuodelta 1954 olevan kappaleen aiheena on hiilen kiertokulku luonnossa. Sävellys on Toivo Kärjen ja sanoitus Reino Helismaan, ruotsinkieliset sanat ovat Nummisen. Sovituksen teki Antti Hyvärinen Kärjen jokseenkin luonnosmaisen nuotin pohjalta, levyn tuotti ja levytysorkesteria johti Ari Hakulinen . Levyn kansien sisäsivuilla kerrotaan ilmastonmuutoksesta ja kehotetaan kansalaisia vaihtamaan sähkösopimuksensa Ekoenergia-merkittyyn sähköön. Levyn tuotolla tuetaan Suomen luonnonsuojeluliiton toimintaa. ==Lähteet== Luokka:M. A. Numminen Luokka:Toivo Kärjen säveltämät kappaleet Luokka:Reino Helismaan sanoittamat kappaleet Luokka:Vuoden 2010 kappaleet
Shane Smeltz

Shane Edward Smeltz (s. 29. syyskuuta 1981 Göppingen, Länsi-Saksa) on uusiseelantilainen jalkapalloilija. 185 senttimetriä pitkän Smeltzin pelipaikka on hyökkääjä. Hän edustaa A-Leaguen Gold Coast Unitedia. Smeltz on edustanut ammattilaisurallaan myös Brisbane Strikersia, Napier City Roversia, Adelaide Cityä, Adelaide Unitedia, Mansfield Townia, Wimbledonia, Halifax Townia ja Wellington Phoenixia. Smeltz pelasi Uuden-Seelannin A-maajoukkueessa ensimmäisen ottelunsa vuonna 2003 ja viimeksi vuonna 2017. Hän on pelannut kaikkiaan 57 maaottelua ja tehnyt niissä 24 maalia, mitä enemmän maaleja on uusiseelantilaisista miespelaajista tehnyt vain Vaughan Coveny. Smeltz on edustanut maataan muun muassa Maanosaliittojen cupissa 2003 ja 2009 sekä MM- kisoissa 2010. MM-turnauksessa hän teki maalin Italiaa vastaan 1–1 päättyneessä alkulohkon ottelussa. == Lähteet == Smeltz, Shane Smeltz, Shane Smeltz, Shane
Kritiikin Uutiset

Kritiikin Uutiset () on kritiikin ja kulttuurijournalismin ammattilehti, joka ilmestyy neljästi vuodessa. Se käsittelee taidetta ja taidekritiikkiä laajasti eri näkökulmista. Lehteä julkaisee Suomen arvostelijain liitto. Sen päätoimittaja on Martti-Tapio Kuuskoski. Kritiikin Uutisten päätoimittajia ovat olleet muun muassa Lars Hamberg, Arto Kytöhonka, Matti Rinne, Hilkka Eklund, Soila Lehtonen, Leena Virtanen, Jarmo Papinniemi, Otto Lappalainen, Marika Vanhatalo, Heikki Jokinen, Otso Kantokorpi, Jouko Huru ja Aleksis Salusjärvi ja Marissa Mehr. Lehti muuttui verkkojulkaisuksi vuoden 2017 alusta. Vuosina 2013–2017 toteutetun verkkoarkistoinnin tuloksena kaikki lehden saatavilla olevat, aikaisemmin ilmestyneet numerot vuosilta 1969–2016 digitoitiin. Verkkoarkisto on tarkoitettu suomalaisen kritiikin historiasta ja tutkimuksesta kiinnostuneille. Aineisto on suojattu toistaiseksi tekijänoikeussyistä salasanalla, jonka voi pyytää Suomen arvostelijain liiton toimistosta. ==Lähteet== ==Aiheesta muualla== *Lehden kotisivut Luokka:Suomalaiset kulttuurilehdet Luokka:Taidekritiikki
Tapa tuomari!

Tapa tuomari! (Les Arbitres, kansainvälisessä levityksessä myös Kill the Referee) on belgialaisten Yves Hinantin ja Jean Libonin tuottama jalkapalloaiheinen dokumenttielokuva vuodelta 2009. Elokuvassa seurataan vuoden 2008 EM-kilpailuiden erotuomarien elämää kentällä ja sen ulkopuolella ja käsitellään erotuomarien vaativassa tehtävässään kokemia paineita. Elokuvassa esitetään muun muassa englantilaisen Howard Webbin Itävalta–Puola- ottelun lisäajalla Puolaa vastaan tuomitsema rangaistuspotku, jolla isäntämaa tasoitti ottelun. Webb ja hänen perheensä saivat tapauksen jälkeen tappouhkauksia ja jopa Puolan pääministeri Donald Tusk sanoi ”halunneensa tappaa”. Lähikuvassa elokuvassa ovat myös sveitsiläisen Massimo Busaccan, espanjalaisen Manuel Mejuto Gonzálezin, ruotsalaisen Peter Fröjdfeldtin ja italialaisen Roberto Rosettin johtamat erotuomarinelikot, Euroopan jalkapalloliiton erotuomarikomitea ja erotuomarien perheet. Elokuvan ensiesitys oli 10. elokuuta 2009 Locarnon elokuvajuhlilla. Suomenkielisissä yhteyksissä elokuva on esitetty DocPoint-dokumenttielokuvafestivaalilla 28. tammikuuta 2010 ja televisiossa Yle TV2:n Dokumenttiprojekti-ohjelmapaikalla 27. kesäkuuta 2010. == Lähteet == == Aiheesta muualla == * Elokuvan esittely Locarnon elokuvafestivaalin sivustolla Luokka:Vuoden 2009 belgialaiset elokuvat Luokka:Jalkapalloelokuvat Luokka:Vuoden 2009 dokumenttielokuvat
Paholaisen päiväkirja

Paholaisen päiväkirja () on kanadalainen televisiossa esitetty kauhuelokuva, jonka on ohjannut Farhad Mann. Elokuvassa näyttelevät mm. Alexz Johnson, Brian Krause ja Miriam McDonald. Elokuva esitettiin ensimmäisen kerran 22. syyskuuta 2007 Lifetime-televisiokanavalla. Myöhemmin se esitettiin mm. Latinalaisen Amerikan HBO'lla 30. tammikuuta 2009. Suomessa elokuva esitettiin ensi kerran Nelosella 2. lokakuuta 2010. ==Juoni== Kun kaksi ystävystä, Dominique ja Ursula, löytävät yhtenä yönä vanhan kirjan hautausmaalta, he huomaavat, että kirjalla on yliluonnollisia voimia muuttaa kaikki siihen kirjoitetut pahat asiat todeksi. Kasvavan koston halun seurauksena, Ursula vahingoittaa kaikkia, jotka vastustavat häntä. Dominique ymmärtää pian, että kirja riivaa hallussa pitäjänsä äärimmäisellä vallan tunteella. Hakien apua pappi Isä Mark Mulliganilta, ja muilta tuntemiltaan ihmisiltä, Dominique yrittää tuhoa kirjan pelastaakseen Ursulan, ennen kuin kirja tuhoaa hänen sielunsa. ==Rooleissa== ==Aiheesta muualla== * Luokka:Kanadalaiset televisioelokuvat Luokka:Kauhuelokuvat Luokka:Vuoden 2007 kanadalaiset elokuvat
Rhean renkaat

Rhean renkaat ovat todennäköinen rengasjärjestelmä Saturnuksen kuun Rhean ympärillä. Viitteitä renkaiden olemassaolosta saatiin NASAn Cassini-luotaimen avulla. Löytö oli ensimmäinen laatuaan, sillä tällöin saatiin ensimmäistä kertaa viitteitä renkaista kuun ympärillä. Rhea on läpimitaltaan vain noin 1500-kilometrinen, mutta renkaat saattavat jatkua jopa 5900 kilometrin päähän kuun keskipisteestä. Tämä on melkein kahdeksan kertaa Rhean säteen verran. Renkaiden uskotaan koostuvan kappaleista, joiden koko vaihtelee pölyhiukkasista suuriin järkäleisiin. Renkaiden uskotaan voivan säilyä Rhean ympärillä hyvin pitkään, eli ne olisivat melko vakaita.http://www.nasa.gov/mission_pages/cassini/media/rhea20080306.html Saturn's Moon Rhea Also May Have Rings http://planetary.org/news/2008/0306_A_Ringed_Moon_of_Saturn_Cassini.html A Ringed Moon of Saturn? Cassini Discovers Possible Rings at Rhea ==Lähteet== Luokka:Saturnuksen kuut Luokka:Rengasjärjestelmät
William McGregor

William McGregor (13. huhtikuuta 1846 Braco - 20\. joulukuuta 1911 Birmingham) oli brittiläinen jalkapallovaikuttaja, jota pidetään maailman ensimmäisen jalkapallosarjan, vuonna 1888 alkunsa saaneen The Football Leaguen perustajana. McGregor oli siviiliammatiltaan kangaskauppias ja toimi myös puheenjohtajana Aston Villassa ja vuosina 1888-1894 Englannin jalkapalloliitossa. == Aiheesta muualla == * Juttu McGregorin elämästä McGregor, William McGregor, William McGregor, William
Voodoo (Alexz Johnson)

Voodoo on kanadalaisen näyttelijä ja laulaja-lauluntekijä Alexz Johnsonin ensimmäinen täyspitkä LP-levy, joka julkaistiin elektronisesti 10.maaliskuuta 2010 ja fyysisesti 30.maaliskuuta 2010, Universal Music's Orange Lounge Recordings, inDiscover Recordingsin painannan kautta.alexzjohnson.com == Kappaleet == # # # # # # # # # # # == Aiheesta muualla == * Voodoo discogs.com -sivustolla == Lähteet == Luokka:Vuoden 2010 esikoisalbumit Luokka:Kanadalaiset indie rock -albumit
Falling into You

Falling into You on kanadalaislaulaja Céline Dionin neljäs englanninkielinen studioalbumi, joka julkaistiin 8. maaliskuuta 1996. Albumi voitti kaksi Grammy-palkintoa vuonna 1996: vuoden albumin ja parhaan pop-albumin palkinnot. Albumia on myyty maailmanlaajuisesti yli 32 miljoonaa kappaletta. == Kappaleet == Kappaleet: == Lähteet == == Aiheesta muualla == * Luokka:Céline Dionin albumit Luokka:Vuoden 1996 albumit Luokka:Grammy-palkitut albumit
Cuju

thumb|right|200px|Cujun pelaamista Cuju (; usein myös Tsu chu) on Kiinasta lähtöisin oleva peli, jota pidetään yhtenä ensimmäisistä jalkapallon esimuodoista. Peli kehitettiin 200-luvulla ennen ajanlaskun alkua ja sitä pelattiin myös Korean niemimaalla, Japanissa ja Vietnamissa. Cujussa tavoitteena oli potkaista pallo yli kymmenen metrin korkeudessa olleen verkon läpi. Verkossa olleen reiän halkaisija oli vain 30-40 senttimetriä, joten pallon potkaiseminen sen läpi oli erittäin hankalaa. Pelistä oli myös muunnelmia, joista yksi oli "gladiaattorityyli", jossa yksi pelaaja yritti pitää palloa ilmassa ja tehdä maalin samalla kun kolme tai neljä muuta pelaajaa yrittivät saada pallon häneltä pois. == Lähteet == Luokka:Jalkapallon historia Luokka:Kiinalaiset pelit
Pyrofilia

Pyrofilia on parafilia, jossa seksuaalinen kiihottuminen liittyy tuleen tai tulen sytyttämiseen. Pyrofiliaa ei ole tutkittu juurikaan.Brown ym. 2015 s.1 == Katso myös == * Pyromania == Lähteet == * === Viitteet === Luokka:Parafiliat Luokka:Tuli pt:Parafilia#Algumas parafilias
Episkyros

Episkyros (, ”linjan ylittäminen”) on antiikin Kreikasta lähtöisin oleva pallopeli, jossa kaksi joukkuetta yrittää heittää pallon toistensa kenttäpuoliskon päätyrajan yli. Joukkueissa oli yleensä 12–14 pelaajaa ja kummallakin joukkueella oli oma kenttäpuoliskonsa ja päätyviiva. Pelikenttä oli noin kahden pallonheiton mittainen ja parikymmentä metriä leveä. Kentän keskellä oli keskiviiva, jota joukkueet eivät saaneet ylittää. Joukkueet heittivät pallon vuorotellen toisen joukkueen puolelle paikalta, jossa itse olivat saaneet vastustajan heittämän pallon kiinni (ilmasta tai maasta). Mitä lähempää keskiviivaa pallo saatiin kiinni, sen parempi. Joskus heiton joutui suorittamaan pallon kiinni saanut pelaaja, mutta joskus joukkueilla sai olla erityiset heittäjät. Joukkue sai pisteen onnistuttuaan heittämään pallon vastustajansa päätyrajan yli. Episkyrosta ei koskaan pelattu Olympian kisoissa. Peliä pidetään yhtenä jalkapallon esiasteena. Myöhemmin muinaisessa Roomassa pelattiin episkyrosta muistuttavaa harpastumia. == Lähteet == Luokka:Antiikin Kreikan kulttuuri Luokka:Antiikin urheilu Luokka:Jalkapallon historia
Harpastum

Harpastum on jalkapallon ja käsipallon yhdistelmää muistuttava pallopeli, jota pelattiin muinaisessa Roomassa. Sitä pidetään yhtenä jalkapallon esiasteena. Peli muistutti antiikin Kreikassa pelattua episkyrosta. Harpastumin säännöistä ei tiedetä paljoa, mutta peli oli väkivaltainen ja saattoi muistuttaa vahvasti nykyään pelattavaa rugbya. == Lähteet == Luokka:Jalkapallon historia Luokka:Antiikin Rooman kulttuuri
Roberto Rojas

Roberto Rojas (s. 8. elokuuta 1957) on chileläinen, 1980-luvulla maajoukkueessa pelannut jalkapallomaalivahti. == Vuoden 1989 jalkapallon karsintaottelu == Vuonna 1989 Rojas pelasi vuoden 1990 MM-kisojen karsintaottelussa Brasiliaa vastaan Rio de Janeirossa. Noin 70 minuutin kohdalla yleisöstä ammuttiin ilotulite kentälle, josta Rojas kaatui maahan. Myöhemmin videolta nähtiin että raketti ei osunut Rojasiin, vaan hän itse kaatui maahan ja teki partaterällä viillon kasvoihinsa. Vilppiyrityksen vuoksi Chile tuomittiin ottelun häviäjäksi ja suljettiin rangaistuksena myös vuoden 1994 MM-kisoista. Rojas sai joukkueen valmentajan ja lääkärin tavoin tilanteesta elinikäisen peli- ja toimitsijakiellon josta hänet armahdettiin anomuksesta vuonna 2001. Rojas on sittemmin toiminut valmentajana. Rojas pelasi kaikkiaan 49 maaottelua vuosina 1983–1989. == Lähteet == Luokka:Chileläiset jalkapallomaalivahdit Luokka:Vuonna 1957 syntyneet Luokka:Elävät henkilöt
Kemari

Kemari () on Japanissa 600-luvulla keksitty pallopeli, jossa pelaajien tavoitteena on pitää pallo ilmassa koskematta siihen käsillään. Kemaria pidetään yhtenä jalkapallon esiasteista. Peliä pelataan noin 15 metriä pitkällä kentällä. Kemaria ei pelattu juurikaan 1100-luvun jälkeen, mutta se on saavuttanut uudelleen suosiota 1900-luvun lopulta alkaen. == Lähteet == Luokka:Jalkapallon historia Luokka:Japanin urheilu
Mob football

Mob football (joskus myös folk football) on Britteinsaarilla 1300-luvulta pelattu nykyistä jalkapalloa muistuttava peli, joka oli nykyistä peliä huomattavasti väkivaltaisempi. Pelissä yritettiin saada pallo vastustajan maaliin. Siinä kaikki keinot olivat sallittuja, kunhan vastustajaa ei tapettu. Sääntöjä ei ollut kirjoitettu ja ainoat kirjalliset maininnat lajista ovatkin viranomaisten kieltoja tai määräyksiä siihen liittyen. Englannin hallinto ei pitänyt sekasortoa aiheuttaneesta lajista ja se yritettiinkin kieltää useasti vuosien 1314 ja 1615 välillä, mutta peli pysyi edelleen kansan suosiossa. == Lähteet == * Luokka:Jalkapallon historia
La soule

La soule (joskus myös choule) on Ranskassa keskiajalla pelattu jalkapalloa muistuttava peli. Sitä pelattiin 1100-luvulta. Soulen säännöissä ei kielletty mitään ja siksi peli olikin erittäin väkivaltainen. Pelaajien määrää ei ollut rajoitettu. Vastakkain olivat yleensä kaksi kylää, tosin joissakin otteluissa pelasivat jopa 16 kylää ja 500 henkilöä. Pelaajien lisäksi mukana oli myös paljon katsojia ja yksittäisessä ottelussa mukana saattoivat olla kaikki kylän asukkaat joko pelaajina tai katsojina. Ottelut saattoivat kestää useita päiviä ja loppuivat joskus vasta silloin, kun pelaajat ovat täysin uupuneita eivätkä jaksaneet enää pelata. Soulea ei pelattu erityisillä kentillä, vaan ottelu saatettiin järjestää niin metsässä kuin avoimellakin paikalla. Pelin tavoitteena oli viedä pallo ennalta määrättyyn paikkaan. Luokka:Jalkapallon historia
Campeonato Brasileiro Série C

Campeonato Brasileiro Série C (lyhyemmin Série C) on Brasilian kolmanneksi korkein sarjataso jalkapallossa. == Joukkueet kaudella 2009–2010 == *ABC *Águia de Marabá *Alecrim *Brasil de Pelotas *Campinense *Caxias *Chapecoense *CRB *Criciúma *Fortaleza *Gama *Ituiutaba *Juventude *Luverdense *Macaé *Marília *Paysandu *Rio Branco *Salgueiro *São Raimundo Luokka:Brasilian jalkapallosarjat de:Nationale brasilianische Fußball-Ligen#Série C
Liettuan kristillisdemokraatit

Liettuan kristillisdemokraatit (, LKD) tai Liettuan kristillisdemokraattinen puolue oli vuosina 1905–1927 ja 1989–2008 toiminut liettualainen kristillisdemokraattinen puolue. Puolue teki tiiviisti yhteistyötä katolisen kirkon kanssa ja hallitsi Liettuan politiikkaa 1920-luvun alussa, mutta se syrjäytettiin vuoden 1926 vallankaappauksessa. Vallankaappauksen jälkeen puolue jatkoi toimintaansa vasta vuodesta 1989 lähtien.Eidntas, Alfonsas: "Lietuvos Respublikos prezidentai", sivut 107-108. Šviesa LKD menestyi hyvin vuoden 1992 parlamenttivaaleissa, ja vuoden 1996 vaaleissa se muodosti hallituskoalition Kotimaan liiton kanssa. Koalitiohallitus kuitenkin kaatui kesäkuussa 1999. Tappiolliset tulokset vuoden 2000 parlamenttivaaleissa johtivat LKD:n ja Kristillisdemokraattisen liiton (KDS) yhteensulautumiseen. LKD ja Kotimaan liitto sulautuivat 17. toukokuuta 2008 yhdeksi puolueeksi, jolloin syntyi Kotimaan liitto - Liettuan kristillisdemokraatit. ==Lähteet== ==Aiheesta muualla== *Viralliset sivut Luokka:Liettuan puolueet
Peurunka

Peurunka on Keski-Suomessa Laukaassa sijaitseva kylpylähotelli samannimisen järven rannalla. == Historiaa == Peurunka valmistui vuonna 1974 sotaveteraanien kuntoutuslaitokseksi, jossa alkuvuosina kävi noin 4 000 asiakasta vuodessa. Hankkeen takana oli Korsuveljesten Kuntosäätiö, ja Peurungasta tuli maan vilkkain kuntoutuslaitos. Suuresta kysynnästä huolimatta (laki salli jokaiselle sotaveteraanille vuosittaisen kuntoutushoidon) laitos oli talousvaikeuksissa, kunnes vuonna 1976 säätiöön tuli mukaan Kansaneläkelaitos. Vuonna 1980 toteutettiin ensimmäinen laajennus, jossa yhtäaikainen kuntoutuskapasiteetti nousi 150:stä 250:een asiakkaaseen. Majoituspaikkoja oli alusta asti noin 300. 2010-luvun alussa Peurunkaa remontoitiin ja laajennettiin liki 12 miljoonalla eurolla ja kahdella tuhannella neliömetrillä. Sen liikeidea muuttui kuntoutuksesta lapsiperheiden viihdekylpylän suuntaan. Alkuperäinen kupoliosa purettiin, ja tilalle saatiin muun muassa neljä uutta kuntosalia. Myös 7 500 m2 kokoinen kylpylärakennus rakennettiin vuonna 2011. Siellä on 130-metrinen vesiliukumäki. Rakennuksessa on myös uusia sisäliikuntatiloja, keilahalli ja ravintola. Uusi huoneistohotelli kasvatti majoituskapasiteetin 500:sta noin 700:aan. Kävijöitä kylpylässä oli 2010-luvun alkuvuosina parhaimmillaan 1 700 päivässä. Peurungan yhteydessä on ollut Hilarius-hiiren kylä. ==Lähteet== == Aiheesta muualla == * Peurunka * YLE: Laukaan Peurunkaan avaruuskylpylä. 2011 Luokka:Laukaan rakennukset ja rakennelmat Luokka:Suomalaiset kylpylät Peurugan kylpylä, Laukaa Luokka:Suomen kuntoutuskeskukset Luokka:Suomen hotellit
Bedford OXA

Bedford OXA on brittiläinen toisessa maailmansodassa käytetty raskas panssariauto. Ajoneuvoa valmisti Bedford Vehicles ja se perustui yhtiön valmistamaan Bedford OXD -kuorma-autoon, joka muokattiin sotilasajoneuvoksi lisäämällä siihen panssarointi ja aseistus. Ajoneuvoa valmistettiin vuosina 1940–1941 yhteensä 948 kappaletta. ==Historia== Saksan hyvä menestys toisen maailmansodan ensivuosina aiheutti pelkoa mahdollisesta maihinnoususta Isoon- Britanniaan. Pelko oli aiheellinen sillä Saksa suunnittelikin maihinnousua operaatio Seelöwen puitteissa. Isossa-Britanniassa maapuolustus perustui merkittävissä määrin Home Guard -kodinturvajoukkojen varaan. Kodinturvajoukot olivat kuitenkin erittäin heikosti aseistettuja, ja maihinnousun uhan kasvaessa joukojen aseistusta pyrittiin parantamaan. Brittien teollinen tuotantopanos oli kuitenkin sidottu muihin sotaponnisteluihin, ja siksi kodinturvajoukkojen kaluston tuli olla mahdollisimman helposti tuotettua. Osana kodinturvajoukkojen kalustoparannusta suunniteltiin siviilikuorma-autoon perustuva Bedford OXA -panssariauto. Bedford OXA panssariautoa valmistettiin lähes tuhat kappaletta ja se jaettiin kodinturvajoukkojen käyttöön. Tilapäisvälineen luonteesta johtuen, se ei todellisuudessa ollut kovinkaan tehokas varsinaiseen taistelukäyttöön suunniteltuja ajoneuvoja vastaan. Maihinnousun uhan väistyessä se poistettiinkin kodinturvajoukkojen käytöstä vuonna 1942. ==Katso myös== *Standard Beaverette Luokka:Toisen maailmansodan panssariautot Luokka:Yhdistyneen kuningaskunnan panssariautot
Suomi–Nigeria Ystävyysseura

Suomi–Nigeria Ystävyysseura (Finnish – Nigerian Friendship Association) on vuonna 1991 perustettu ystävyysseura. Seuran puheenjohtaja on Seroy Akpan ja kotipaikka Helsinki. ==Aiheesta muualla== *Suomi–Nigeria Ystävyysseura Nigeria Ystävyysseura
Liettuan sosiaalidemokraattinen puolue

Liettuan sosiaalidemokraattinen puolue (, LSDP) on liettualainen sosiaalidemokraattinen puolue. Puolueen puheenjohtajana toimii MEP Vilija Blinkevičiūtė, mutta vuoden 2024 parlamenttivaalien jälkeen pääministeriksi nousi varapuheenjohtaja Gintautas Paluckas. LSDP on Euroopan sosiaalidemokraattisen puolueen ja Sosialistisen internationaalin jäsen. 15 600 jäsenellä se on Liettuan suurin puolue. ==Historia== Alkuperäinen sosiaalidemokraattinen puolue perustettiin 1. toukokuuta 1896 Vilnassa. Vuosina 1920–1922 puolueella oli 12 paikkaa 150 paikasta Seimasissa. Vuonna 1923 LSDP sai kahdeksan edustajaa ja jäi oppositioon. Toukokuussa 1926 puolue sai 15 paikkaa ja muodosti hallituskoalition Liettuan talonpoikien kansallisen liiton kanssa. Hallitus kuitenkin kaatui joulukuussa samana vuonna vallankaappauksessa. LSDP kiellettiin muiden puolueiden tavoin 1936. Neuvostoliiton miehityksen jälkeen puolue jatkoi toimintaansa maanpaossa Yhdysvalloissa. LSDP perustettiin uudelleen vuonna 1989. Nykyinen puolue syntyi vuonna 2001, kun Liettuan sosiaalidemokraattinen puolue ja demokraattinen työväenpuolue (aikaisemmin kommunistinen puolue) yhdistyivät. Vuoden 2004 parlamenttivaaleissa LSDP sai 20 paikkaa 141 paikasta. Heinäkuusta 2006 vuoden 2008 vaaleihin puolue johti keskusta-vasemmistolaista vähemmistöhallitusta, jossa oli mukana myös työväenpuolue ja uusi liitto. Parlamenttivaaleissa vuonna 2008 puolue sai 11,73 % äänistä ja 25 paikkaa. Kuitenkin aikaisemmat hallituskumppanit työväenpuolue ja uusi liitto menettivät paljon paikkoja, minkä johdosta LSDP joutui oppositioon. ==Liettuan sosiaalidemokraatteja== *Kazys Grinius (1866-1950), presidentti, pääministeri *Algirdas Brazauskas (1932-2010), presidentti, pääministeri, Seimasin puhemies *Gediminas Kirkilas (s. 1951), pääministeri, puolustusministeri *Česlovas Juršėnas (s. 1938), Seimasin puhemies ==Lähteet== ==Aiheesta muualla== *Puolueen viralliset sivut Luokka:Liettuan puolueet Luokka:Sosiaalidemokraattiset puolueet
Kaikkien aikojen Pertsa ja Kilu

Kaikkien aikojen Pertsa ja Kilu on Taavi Vartian käsikirjoittama näytelmä, jota esitettiin kolmen vuoden ajan. Näytelmä kertoo Pertsasta ja Kilusta, jotka tapaavat aikuisina raitiovaunupysäkillä ja alkavat muistelemaan lapsuusvuosiaan. == Kirjurinluodon kesäteatteri == Taavi Vartia käsikirjoitti Kirjurinluodon kesäteatterille vuonna 2008 näytelmän "Kaikkien aikojen Pertsa ja Kilu". Näytelmää esitettiin kesäteatterilla vuoden ajan. Suurelle yleisölle tuttuja näyttelijöitä ei vielä tällöin ollut mukana. == Taaborivuori == Vuonna 2009 näytelmä jatkui suuresta suosiostaan johtuen Nurmijärvelle Taaborinvuorelle. Taaborivuorelle mukaan saatiin tunnettuja näyttelijöitä, kuten Satu Silvo, Turkka Mastomäki ja Sani. Tunnetut näyttelijät nostattivat näytelmän kiinnostusta ja suosiota. == Laajasalo ja Taabori == Suuren kysynnän vuoksi näytelmää jatkettiin vielä vuonna 2010. Esityksiä haluttiin tuoda myös Helsinkiin päin, joten päädyttiin rakentamaan uusi kesäteatteri Laajasaloon. Esityksiä nähdään kesällä 2010 niin Laajasalossa, kuin Taaborillakin. Suosittuja näyttelijöitä lisättiin ja mukaan tähtikaartiin liittyivät mm. Eija Vilpas, Laura Malmivaara ja Oskari Katajisto. Kesäksi 2010 Satu Silvo poistui näyttelijäkaartista. == Aiheesta muualla == * PertsaJaKilu.fi Luokka:Suomalaiset näytelmät